Ir jis pasakė jums sudie

Ir jis pasakė jums sudie" – 1993 m. Lietuvos kino studijoje sukurtas meninis filmas. Nespalvotas. Drama. Filmo trukmė – 90 min. Filmo premjera įvyko 2003 m. liepos 11 d.

 Kūrybinė grupė 
 Scenarijaus autorius ir režisierius – Andrius Šiuša
 Operatorius – Algimantas Mikutėnas
 Montažo režisierė – Ona Diržytė
 Dailininkas – statytojas – Naglis Karvelis
 Kostiumų dailininkas – Linas Kriščiūnas
 Kompozitorius – Faustas Latėnas
 Garso operatoriai – Vladimiras Simonko ir Romualdas Fedaravičius
 Prodiuseris – Eugenijus Urbonas.

 Vaidina 
 Almira Grybauskaitė
 Darius Meškauskas
 Arūnas Sakalauskas
 Povilas Budrys
 Daiva Urbonavičiūtė
 Dalius Mertinas
 Olita Dautartaitė
 Vytautas Paukštė
 Nelė Savičenko
 Virginija Kelmelytė. (Melofanas.lt inf.)

 Siužetas 

Psichologinė drama sukurta lietuvių kilmės belgų rašytojo Eduardo Cinzo novelės „Moriso Bredo užrašai“ motyvais. Filmas nėra nei politinių, nei kitų kasdieninių realijų atspindys, istorija nėra susijusi su jokia konkrečia vieta ir laiku. Tai pasakojimas apie žmogų, atsidūrusį jam keistoje ir neįprastoje vietoje. Marius po autoavarijos patenka į slaugos namus ir pamato neįprastą daugelio kaimynų gyvenimą.

 Apdovanojimai 
 1993 m. – Šiaurės šalių kino dienos Liubeke. Pagrindinis prizas
 1995 m. – tarptautinis kino festivalis „Passages Rencintres Europeennes du Cinema“ Strasbūre. Pagrindinis prizas
 1995 m. – Bratislavos tarptautinis kino festivalis. Prizas už geriausią vaizdą ir garsą
 1996 m. – Tarptautinis kino festivalis „Baltijos perlas“ Rygoje. Geriausių aktorių prizai A.Grybauskaitei ir A.Sakalauskui. (LFC inf.)

 Šaltiniai 

Kategorija:Lietuvos filmai